El 30 de maig de 2020 va finalitzar el termini ampliat a causa de la situació d'excepcionalitat causada per la COVID-19.
- Mesures excepcionals de l'Agència Tributària de Catalunya.
- Llista resum del nou calendari tributari per a la presentació i ingrés d'autoliquidacions i de la finalització de l'ampliació dels terminis per als tràmits administratius [PDF]
En el desenvolupament dels procediments d'aplicació dels tributs, quan l'Administració emet una proposta de liquidació ha de notificar-la a les persones interessades, obrint el tràmit d'audiència, per tal que aquestes puguin al·legar tot allò que considerin escaient.
L'Administració ha de tenir en compte els extrems al·legats a l'hora de resoldre el procediment tributari de què es tracti.
El termini d'al·legacions no pot ser inferior a deu dies hàbils ni superior a quinze, i només se'n pot prescindir en cas de suscripció d'actes amb acord o quan la normativa prevegi un tràmit d'al·legacions posterior a la proposta esmentada, així com quan no figurin en el procediment ni hagin estat tinguts en compte en la resolució altres fets o al·legacions i proves diferents de les presentades per la persona interessada.
Una vegada esgotat aquest termini no es pot incorporar a l'expedient més documentació acreditativa dels fets, llevat que es demostri la impossibilitat d'aportar-la amb anterioritat, i sempre que s'aporti abans que es dicti la resolució.
Durant aquest termini de 15 dies les persones interessades poden renunciar a la presentació d'al·legacions, deixant esgotar el termini sense presentar cap escrit, o bé presentant un escrit on manifesti renunciar a presentar al·legacions.
Les persones interessades poden presentar les al·legacions i la documentació que considerin oportunes mitjançant un escrit on consti la informació següent:
a) Les dades identificatives de la persona obligada i, en el seu cas, del seu representant, amb acreditació de la representació si no l'ha presentada amb anterioritat.
b) El número de l'expedient i de proposta de liquidació a què es refereixen les al·legacions i la documentació presentades.
c) El text íntegre de les al·legacions presentades.
d) La relació de la documentació que s'aporta.
e) La data i signatura i l'òrgan al qual s'adreça l'escrit.
El tràmit es pot fer telemàticament, mitjançant un formulari web o bé presencialment, utilitzant el model S02.
L'Agència Tributària de Catalunya disposa d'un formulari específic que permet fer telemàticament el tràmit de presentació (o renúncia) d'al·legacions en els casos següents:
- Si es presenta contra una proposta de liquidació en fase de gestió o una acta d'inspecció.
No es troba disponible per a altres casos, com pot ser per devolució d'ingressos indeguts o en el tràmit d'audiència d'expedients d'inspecció.
- Si es refereix als tributs següents *:
- Impost sobre transmissions patrimonials i actes jurídics documentats (model 600)
- Impost sobre successions i donacions (models 650, 651, 652 i 653)
- Taxa sobre rifes, tómboles i combinacions aleatòries (model 040)
- Impost sobre els habitatge buits (model 510)
- Impost sobre l'emissió de gasos i partícules a l'atmosfera produïda per la indústria (model 980)
- Impost sobre l'emissió d'òxids de nitrogen a l'atmosfera produïda per l'aviació comercial (model 990)
* Per als altres tributs es pot utilitzar l'alternativa del registre electrònic, a través del formulari genèric, que permet seleccionar l'opció específica per aquesta gestió dins el desplegable del tipus de tràmit.